
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-10-02 Nr. 280-P-26
Vilnius

Posėdis įvyko 2013 m. spalio 2 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: V. Fiodorovas, S. Jovaiša, G. Kirkilas, I. Šiaulienė, D. Teišerskytė, P. Žeimys.
DARBOTVARKĖ:

1. Visuomenės informavimo įstatymo 47 straipsnio pakeitimo įstatymo projektas Nr. XIP-2938.
2. Visuomenės informavimo įstatymo 25, 34(1), 38, 39, 40, 41(1) straipsnių ir priedo pakeitimo ir papildymo įstatymo projektas Nr. XIIP-788.
3. Azartinių lošimų įstatymo 10 ir 25 straipsnių pakeitimo įstatymo projektas Nr. XIIP-1023.
4. Dėl komiteto nario S. Jovaišos komandiruotės į Pekiną (Kinijos Liaudies Respublika) spalio 19-26 d. Seimo tarpparlamentinių ryšių su Kinijos Liaudies Respublika delegacijos sudėtyje.
Uždaras klausimas:
5. Dėl mobiliojo ryšio duomenų pateikimo Bendrajam pagalbos centrui sąlygų ir tvarkos.
1. SVARSTYTA: Visuomenės informavimo įstatymo 47 straipsnio pakeitimo įstatymo projektas Nr. XIP-2938.
Kalbėjo: M. Bastys, G. Mičiulienė.
NUSPRĘSTA: 
1. Nepritarti Visuomenės informavimo įstatymo 47 straipsnio pakeitimo istatymo projektui XIP-2938.

2. Siūlyti pagrindiniam komitetui nepritarti svarstomam Įstatymo projektui XIP-2938, atsižvelgiant į Seimo kanceliarijos Teisės departamento išvadoje pateiktas pastabas, taip pat į tai, kad Seimo nario M. Zasčiurinsko inicijuota įstatymo pataisa buvo pateikta dar galiojant senos redakcijos LR Visuomenės informavimo įstatymui, o  nuo 2013 m. sausio 1 d. įsigaliojo nauja 47 straipsnio redakcija, kurioje numatyta kad „<...> Komisijos nariai skiriami ketverių metų kadencijai ir jais gali būti ne ilgiau kaip dvi kadencijas iš eilės <...>“ Todėl manome, kad Seimo nario teikiama įstatymo pataisa nebeaktuali.
Pritarta bendru sutarimu.

2. SVARSTYTA: Visuomenės informavimo įstatymo 25, 341, 38, 39, 40, 41(1) straipsnių ir priedo pakeitimo ir papildymo įstatymo projektas Nr. XIIP-788.
Kalbėjo: M. Bastys, G. Mičiulienė.

NUSPRĘSTA: 

1. Pritarti Visuomenės informavimo įstatymo 25, 34(1), 38, 39, 40, 41(1) straipsnių ir priedo pakeitimo ir papildymo įstatymo projektui Nr. XIIP-788.

2. Siūlyti pagrindiniam komitetui pritarti Seimo Informacinės visuomenės plėtros komiteto sprendimui dėl Visuomenės informavimo įstatymo 25, 34(1), 38, 39, 40, 41(1) straipsnių ir priedo pakeitimo ir papildymo įstatymo projekto XIIP-788 , pakoreguojant jį pagal Seimo kanceliarijos Teisės departamento išvadoje pateiktas pastabas ir Seimo narių pasiūlymus.
Pritarta bendru sutarimu.

3. SVARSTYTA: Azartinių lošimų įstatymo 10 ir 25 straipsnių pakeitimo įstatymo projektas Nr. XIIP-1023.
Kalbėjo: M. Bastys, R. Čepaitis, I. Šiaulienė, J. Dzikaitė.
NUSPRĘSTA: siūlyti pagrindiniam komitetui daryti pertrauką Azartinių lošimų įstatymo 10 ir 25 straipsnių pakeitimo įstatymo projekto Nr. XIIP-1023 svarstyme ir 
a) kreiptis į Vyriausybę išvados dėl lėšų, būtinų Seimo narių K. Komskio ir B. Bradausko pasiūlyme suformuluotoms priemonėms įgyvendinti, šaltinių, 
b) suderinti svarstomo įstatymo projekto nuostatas su pagrindiniame komitete svarstomo Azartinių lošimų įstatymo pakeitimo įstatymo projekto Nr. XIP-4393 nuostatomis, abu įstatymo projektus sujungiant į vieną projektą.
Pritarta bendru sutarimu.

4. SVARSTYTA: Dėl komiteto nario S. Jovaišos komandiruotės į Pekiną (Kinijos Liaudies Respublika) spalio 19-26 d. Seimo tarpparlamentinių ryšių su Kinijos Liaudies Respublika delegacijos sudėtyje.
Kalbėjo: M. Bastys, S. Jovaiša.

NUSPRĘSTA: pritarti komiteto nario S. Jovaišos komandiruotei.

Pritarta bendru sutarimu.

Uždaras klausimas
5. SVARSTYTA: Dėl mobiliojo ryšio duomenų pateikimo Bendrajam pagalbos centrui sąlygų ir tvarkos.
Kalbėjo: M. Bastys, A. Kedavičius, I. Šiaulienė, D. Teišerskytė, D. Maikštėnas, S. Jovaiša, V. Kirvaitis, L. Andziulytė, I. Jurkšuvienė, T. Žilinskas, V. Kurkulis.

NUSPRĘSTA: išklausyta pateikta informacija.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė

